### Beslutninger

Fremsendes til [adresse] og Beskæftigelsesudvalget til behandling i henhold til beslutning i byrådets møde den 1. december 2022.

###

.

### Resume

Beskæftigelsesplan 2023 sætter retningen for kommunens prioriterede indsatser på beskæftigelsesområdet, og skal sikre, at flere ledige kommer i job eller uddannelse, og at virksomhederne får den nødvendige arbejdskraft.

Med budgetforliget for 2023 er der afsat netto 35 mio. kr. til investeringer i indsatser på beskæftigelsesområdet, som skal understøtte, at det lykkes at flytte endnu flere borgere fra offentlig forsørgelse til selvforsørgelse til gavn for den enkelte, byens virksomheder og samfundet som helhed.

Selvom der investeres i beskæftigelsesindsatsen, vil beskæftigelsesområdet også opleve besparelser i 2023. Det gælder dels de besparelser, der følger af [adresse] budget for 2023, som alle magistratsafdelinger skal bidrage til. Og det gælder de besparelser, som skal finansiere retten til tidlig pension (Arne-pensionen). Det vil få betydning for, hvordan beskæftigelsesindsatsen tilrettelægges.

Et tæt samarbejde med byens aktører – virksomheder, a-kasser, erhvervsorganisationer, arbejdsmarkedets parter, uddannelsesinstitutioner, civilsamfund mv. – er afgørende for udmøntningen af den lokale beskæftigelsesindsats, som i sidste ende skal understøtte, at [adresse] fortsat er en god by for alle.

### Beslutningspunkter

Det indstilles:

At 1) Beskæftigelsesplan for 2023 for [adresse] godkendes.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 21-11-2022

Preben Holst:

Fremsendes til [adresse] med bemærkning, at Magistraten i mødet den 21. november 2022 anbefaler, at byrådet tiltræder Magistratsafdelingen for Sociale forhold og Beskæftigelses indstilling af 9. november 2022.

Udvalg: Social- og Beskæftigelsesudvalget

Dato: 07-12-2022

Preben Holst:

Udvalget kunne enstemmigt tiltræde indstillingen i overensstemmelse med Magistratens anbefaling.

Udvalg: [adresse]

Dato: 14-12-2022

Preben Holst:

Tilbagesendes Magistratsafdelingen for Sociale Forhold og Beskæftigelse med bemærkning, at byrådet i sit møde den 14. december 2022 har vedtaget Magistratens indstilling i overensstemmelse med erklæring fra [adresse] og Beskæftigelsesudvalget af 7. december 2022.